รัฐบาลไทย-ข่าวทำเนียบรัฐบาล-สธ. เผาทำลายยาเสพติดให้โทษมูลค่ากว่า 20,719 ล้านบาท เนื่องในวันต่อต้านยาเสพติดโลก
วันจันทร์ที่ 26 มิถุนายน 2560
สธ. เผาทําลายยาเสพติดให้โทษมูลค่ากว่า 20,719 ล้านบาท เนื่องในวันต่อต้านยาเสพติดโลก
กระทรวงสาธารณสุข เผาทําลายยาเสพติดให้โทษของกลาง อาทิ ยาบ้า กว่า 87 ล้านเม็ด ยาไอซ์ น้ําหนักกว่า 1,185 กิโลกรัม เป็นต้น มูลค่ารวมกว่า 20,719 ล้านบาท  และการเผายาเสพติดในครั้งนี้ กองบัญชาการตํารวจปราบปรามยาเสพติด ได้นํากัญชาและกระท่อมของกลางมาร่วมเผาอีก
จํานวนกว่า 6,853 กิโลกรัม มูลค่ารวมกว่า 54 ล้านบาท เนื่องในวันต่อต้านยาเสพติดโลก ในวันที่ 26 มิถุนายน 2560
วันนี้ (26 มิถุนายน 2560) ณ ศูนย์บริหารสาธารณูปโภคและสิ่งแวดล้อม นิคมอุตสาหกรรมบางปะอิน จ.พระนครศรีอยุธยา นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข เป็นประธานในพิธีเผาทําลายยาเสพติด ให้โทษของกลาง ครั้งที่47 ประจําปี2560เนื่องในวันต่อต้านยาเสพติดโลก ซึ่งตรงกับวันที่ 26 มิถุนายน ของทุกปี โดยมี นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา ทูตานุทูต ผู้บริหารจากทุกส่วนราชการหน่วยงานที่เกี่ยวข้อง ทั้งภาครัฐและเอกชน เช่น สํานักงานตํารวจแห่งชาติ กองทัพบก สํานักงานป้องกันและปราบปรามยาเสพติดนิคมอุตสาหกรรมบางปะอินและสื่อมวลชน ร่วมเป็นสักขีพยาน
ปริมาณยาเสพติดให้โทษของกลางที่จะเผาทําลาย ประกอบด้วย ยาเสพติดให้โทษของกลางที่คลังยาเสพติด สํานักงานคณะกรรมการอาหารและยา จํานวน 9,321 กิโลกรัม จาก 6,546 คดี มูลค่ากว่า 20,719 ล้านบาท ได้แก่ เมทแอมเฟตามีน หรือยาบ้า น้ําหนักกว่า 7,886 กิโลกรัม (ประมาณ 87 ล้านเม็ด) มูลค่าประมาณ 17,528 ล้านบาท ยาไอซ์ น้ําหนักกว่า 1,185 กิโลกรัม มูลค่าประมาณ 2,964 ล้านบาท เฮโรอีน น้ําหนักกว่า 169 กิโลกรัม มูลค่าประมาณ 182 ล้านบาท ฝิ่น น้ําหนักกว่า 32 กิโลกรัม มูลค่าประมาณ 3.6 แสนบาท โคเดอีน น้ําหนักกว่า 18 กิโลกรัม มูลค่าประมาณ 35,792 บาท โคคาอีน น้ําหนักกว่า 12 กิโลกรัม มูลค่าประมาณ 38 ล้านบาท รวมทั้งกัญชาและพืชกระท่อม จากกองบัญชาการตํารวจปราบปรามยาเสพติด จํานวนกว่า 6,853 กิโลกรัม มูลค่ากว่า 54 ล้านบาท โดยของกลางทั้งหมดจะถูกนําไปเผาทําลายด้วยวิธีไพโรไลติก อินซิเนอะเรชั่น (Pyrolytic Incineration) ที่อุณหภูมิสูงไม่ต่ํากว่า 850 องศาเซลเซียส จะทําให้เกิดการสลายตัวของโมเลกุลกลายเป็นคาร์บอนในระยะเวลาอันรวดเร็วและไม่ก่อให้เกิดมลพิษในอากาศและสิ่งแวดล้อม
ด้าน นพ.วันชัย สัตยาวุฒิพงศ์ เลขาธิการคณะกรรมการอาหารและยา กล่าวว่า สถิติการเผาทําลายยาเสพติดให้โทษของกลาง ตั้งแต่ปี 2520-2560 ดําเนินการรวม 47 ครั้ง น้ําหนักรวมกว่า 122,453 กิโลกรัม มูลค่ากว่า 183,645 ล้านบาท โดยยาเสพติดของกลางที่เผาทําลายมากที่สุดได้แก่ เมทแอมเฟตามีน และแอมเฟตามีน จํานวน 68,707 กิโลกรัม รองลงมาฝิ่นและอื่นๆ 28,558 กิโลกรัม เฮโรอีน จํานวนกว่า 25,018 กิโลกรัม และเอ็คซ์ตาซี่ จํานวนกว่า 168 กิโลกรัม
ในส่วนการบําบัดผู้เสพ/ผู้ติดยาเสพติด กระทรวงสาธารณสุขร่วมกับหน่วยงานที่เกี่ยวข้องบูรณาการการทํางานตามนโยบายของรัฐบาล นําผู้เสพผู้ติดยาเสพติดเข้าสู่กระบวนการบําบัด รวมถึงการปรับปรุงมาตรฐานการบําบัดรักษา ในปีงบประมาณ 2560 ตั้งเป้านําผู้เสพผู้ติดยาเสพติดเข้ารับการบําบัด220,000คน แบ่งเป็นระบบสมัครใจ 74,000คน ค่ายปรับเปลี่ยนพฤติกรรม53,300คน บังคับบําบัด72,500คนต้องโทษ20,200คน โดยตั้งแต่ 1ตุลาคม2559 ถึง 31พฤษภาคม2560 นําผู้เสพเข้าสู่กระบวนการบําบัดฯแล้ว121,167คน คิดเป็นร้อยละ55.07ในระบบสมัครใจ 34,553คน ค่ายปรับเปลี่ยนพฤติกรรม36,111คน ระบบบังคับบําบัด 35,622 คน และระบบต้องโทษ14,881 คน โดยมีโรงพยาบาลในสังกัดทั่วประเทศ กว่า800แห่ง พร้อมบําบัดรักษาด้วยระบบบําบัดที่ได้มาตรฐานสากล ประชาชนโทรปรึกษาได้ที่สายด่วนปรึกษาปัญหายาเสพติด1655
************************************** 26 มิถุนายน 2560